Document ID: /roh_data/filtered/fineweb-2-filterrobots_roh.jsonl.gz/17154

L'iniziativa "nus sustegnain la cultura en nossa regiun" vul che la promoziun da cultura e la promoziun da la scola da musica en Engiadin'Ota daventan incumbensa da la regiun. La nova Regiun Malögia duess uschia esser responsabla per la promoziun da cultura.
Votaziun en zercladur
La conferenza da presidents da la Regiun Malögia ha ussa defini ils 10 da zercladur sco termin per la votaziun. Ussa ha la conferenza da presidents fatg la prima lectura dal messadi e da tut ils reglaments necessaris per la promoziun da cultura.
Principi da transparenza
Ultra da quai ha la conferenza da presidents discutà la pussaivladad dad introducir il principi da transparenza per la Regiun Malögia. Ins ha installà ina gruppa da lavur che duai evaluar nua ch'ins savess introducir il principi da transparenza.